**Сабақтың тақырыбы:** Махаббат - өмір негізі

Махаббат – әуелі адамның адамдығы

Абай Құнанбаев

**Сабақтың мақсаты:** : Балаларды мейірімділікке, қайырымдылыққа, бауырмалдыққа, еңбек сүйгіштікке тәрбиеленеді. Қазақстанның бірінші ханымы «Бөбек» балалар қайырымдылық қорының Президенті Сара Алпысқызы Назарбаеваның өмір жолы, ұлағатты ұстанымдары арқылы жас ұрпақтың жүрегіндегі өмірге, ата - анасына, ең жақын адамдарына жалпы адам атаулыға деген сүйіспеншілік, махаббат достық секілді ізгілік қасиеттер қалыптасады.  
 **Құндылық:** Сүйіспеншілік

**Қасиет:** жақсы көру,кішіпейілділік

**Көрнекі құралдар:**фотосуреттер,кітаптар,

**І.Ұйымдастыру кезеңі:** Сәлемдесу.

**Сабақтың барысы:**  
Шаттық шеңбері  
- Қайырлы күн құрметті оқушылар! Сіздерді шаттық шеңберін құруға ортаға шақырамын. Шеңбер бойымен жүрекшені бір – бірімізге бере отырып, көршілеріңізбен амандасып тілек айтуларыңыз сұраймын. Тілектеріңізге көп рахмет. Жүрегіміз қуанышқа толды.Ақ шар алғандар бір топқа,қызыл шар алғандар бір топқа отырыңыздар.

Ендеше сабағымызды бастайық

Мұғалім:  
Құрметті ұстаздар ,оқушылар біз бүгін «Махаббат – өмір негізі» атты мейірімділік сабағын бастаймыз. Сонымен бірге бұл сабақтың өзіндік бір ерекшелігі бар. Ол – «Бөбек» балалар қайырымдылық қорының президенті Сара Алпысқызы Назарбаеваның сан – салалы қайырымдылық қызметімен қатар туған күніне арналады.

**І. «Өзіңе жол»** бұл кезеңде оқушылар С.А.Назарбаеваның өмір жолымен таныстырады.

Олай болса мына қосымша мәліметтерді топтасып ортаға салып талқылаңдар (постер құру).Сара Алпысқызының суретінің тұсына мәліметі бар қағаздарды жапсырады.

**ІІ. «Өмір әдебі»** мәтінмен жұмыс.( пікір алмасу)  
 «Мен бала күнімде шамадан тыс қарапайым жасқаншақ болдым. Өзім білетін құрбыларымның барлығы да менен ақылдырақ, маңыздырақ сияқты көрінетін. Актриса болуды армандадымда өзімнің балалық ақылыммен: «Қайдағы, бұл таңдаулылардың ғана ісі ғой» деп пайымдадым. Бақытыма қарай жас келген сайын «Балақайдың» арқасында бойымдағы бұйығылықтан біртіндеп арыла бастадым. Рас, актриса бола қойған жоқпын. Бірақ өмірімді бұрмаламай көрсететін бір қарапайым ақиқатты түсіндім. Ал нақтырақ алатын болсақ, адамдарды бір – бірінен ажыратуға болатын басты айырмашылық жан дүниесімен рухтың үйлесімі арқылы өмір сүру қабілетін айқындайтын олардың санасының даму деңгейі екен».  
С. Алпысқызының «Өмір әдебі» деген кітабынан алынған үзіндіні оқи отырып, оқушылар әр адамның өз өміріне өзі жауапты екеніне назар аударады.Оқушылар келесі топтарға сұрақ қойып,пікіра лмасады

**ІІІ. «Менің ойым»** бұл кезеңде оқушылар топтастыру жасап өз ойларын ортаға салады

Махаббат, өмірге ғашықтық-сұлулыққа,адамға құштарлықтан бастау алады.Шынайы ізгіліктен,адами құштарлықтан махаббат туады.Махаббат –жүрегіңдегі ізгіліктің түйір дәніөсіп, жапырақ жайып құлпыруы.Ол жан-дүниеңді баураған әсемділік,алаулаған таңғы арайдай сұлулық! «Махаббат-әуелі адамның адамдығы»,-дейді ұлы Абай.Шын сүйген түсіне алады.

Ізгілікке,жақсылыққа жеткізетін де мейірім. «Мың адам салған көпірді,бір адам бұзады.Бір адамның жаққан отына он адам жылынады», -дейді қазақ.Мейірім-жан-дүниенің нәзіктігі,адам көңілінің мөлдірлігі.

**ІV. «Ашық хат»** шығармашылық жұмыс

С.А.Назарбаеваға арнап ашық хат жасайды.

**V. «Сөзжұмбақ»**

**І топ**

1.Түрліше түсінудің әсерінен болатын түсінік,ұғым,ой

2.Тірі ағзаның тіршілік ету мерзімі,ғұмыр

3.Күнделікті іс-әрекет,өмір ,тірлік

4.Толыр жетілу,кемелге келу

5.Кейінгі ұрпаққа айтылған ақыл-кеңес,ғибрат өнеге

6.Құштарлық,ынтықтық көңіл-күй

е

р

і

к

і

т

2020 жыл «Еріктілер жылы» болып бекітілді. Басты мақсат – ерікті қызметке азаматтарды,әсіресе,жастарды тарта отырып, белсенді өмірлік ұстанымын қалыптастыру болы птабылады.Еріктілер жылын жариялау елдегі бұл қозғалыстың жаңа серпін аларына, жаңа жүйелердің пайда болуына, ұйымдарды біріктіруге мүмкіндік береді.

**ІІ топ**

1.Ыбырай Алтынсариннің «Адамгершілік жолындағы жеті қасиет» алтыншысы

2.Бүкіл жер жүзі,әлем

3. Құштарлық,ынтықтық көңіл-күй

4.Тәртіп пен мінез – құлық дағдысы

5.Кемеңгерлік,данышпандық

6.Әдетке айналған,салт-сана,ғұрып

ж

с

а

т

а

р

2019 жыл Жастар жылы болып жариялау туралы жарлыққа қол қойылды. Жастарды жұмыспен қамту мәселесі елімізде басты назардағы мәселе екені белгілі. Осы проблеманы жою үшін елімізде «Дипломмен ауылға», «Бизнестің жол картасы», «Жұмыспен қамту-2020», «Әрбір отбасына «7-20-25» бағдарламасы аясында баспана алудың жаңа мүмкіндіктерін беру», «Жоғары білім алудың қол жетімділігі мен сапасын арттырып, студент жастардың жатақханадағы жағдайын жақсарту», т.б. бағдарламалар қолға алынып, еліміздің түкпір-түкпірінде жүзеге асырылды .  
Жастар жылында баспана, еңбекпен қамту, кәсіпкерлік, білім берумен азаматтық белсенділік мәселелеріне қатысты түйткілдер тарқатылуы тиіс болатын. Жастар жылында өскелең ұрпақты қолдау үшін көптеген жұмыс атқарылды. Осы маңызды жыл аясындағы жобаларды іске асыру кезінде даңғазалықтан бастартып, нақты іспен айналысты. Мемлекеттік органдар бірнеше маңызды бағыттар бойынша жұмыс жүргізді".

**VІ. Қорытынды**  
 Сара Алпысқызының жүректен шыққан жылы сөзі адамды тебірентіп өзін - өзі тануына, өзін - өзі сыйлай білуіне, шын ниет, адал жүрекпен басталған істің нәтижелі болатынын ұғындырады. Әр адамның тұлғалық дамуы әркімнің өзіне, жасалған әрекетіне байланысты болады. Сара Алпысқызының ұлағатты ұстанымдары арқылы жас ұрпақтың жүрегіндегі өмірге, ата - анасына, ең жақын адамдарына, жалпы адам атаулыға деген бауырмалдық, сүйіспеншілік, махаббат, достық сенімді ізгілік қасиеттерін дамыта түседі деген сенімдемін.  
**VІІ. Рефлексия**

**«Бес саусақ»** әдісімен